section_heading: Klupska karijera
paragraph_text: Profesionalnu karijeru je započeo u lokalnom klubu Kosmos iz Bajine Bašte, potom nastupa za valjevsku Budućnost, da bi 1999. godine prešao u Vojvodinu. U njoj je ostao do 2003. godine i u tom periodu je skupio 41 nastup i postigao 10 golova. Potom jednu sezonu boravi prvo u Šahtaru, a zatim u Lokomotiv Moskvi, no u oba je kluba skupio ukupno 9 nastupa (u Šahtaru 6, u Lokomotivi 3), postigavši samo 1 pogodak (u Šahtaru). Zatim 2006. godine prelazi u belgijski Standard Liège, gdje je konačno dobio pravu šansu. U sezoni 2006/07. je u 39 službenih utakmica postigao 24 gola, da bi sljedeće sezone bio izabran za najboljeg nogometaša belgijske lige. Iste godine sa Standardom osvaja titulu prvaka Belgije. To je bila prva titula Standarda još od daleke 1982. godine. Naredne godine sa Standardom osvaja superkup i drugu uzastopnu titulu.